**דף עבודה: שתי דרכים לקרוא את הפסוקים**

|  |  |  |
| --- | --- | --- |
| **פסוקים** | **דברי עידוד ונחמה מפורשים** | **תוכחה נסתרת** |
| ב-ה |  |  |
| ו |  |  |
| ז |  |  |
| ח-ט |  |  |

להלן הטבלה מלאה לשימוש המורה:

|  |  |  |
| --- | --- | --- |
| **פסוקים** | **דברי עידוד ונחמה מפורשים** | **תוכחה נסתרת** |
| ב-ה | בעצמך תמכת באנשים שפקד אותם אסון ולימדת אותם איך לשמור על אמונתם ויראתם.  עליך לשאוב מזה עידוד ולהבין שגם כאשר האסון הגיע אליך, אין סיבה להתייאש. | איך אתה, שתמכת באחרים ולימדתם אותם לשמור על אמונתם ויראתם, עכשיו כשזה קורה לך, אתה מתייאש ואינך לומד דבר מהאסון. דבר זה מראה בעליל שבעבר איוב היה קצת 'צבוע' כשניחם את האחרים. |
| ו | בטח ביראה שלך ובתום דרכיך. אתה צדיק, אין לך מה לדאוג. | היראה והצדיקות שלך היו כמעשה הכסילים, כלומר יש כאן ביקורת על מעשיו בעבר שלא נעשו בתמימות גמורה.  (לפי רש"י – תוכחה מגולה: יראתך פגומה מיסודה, אם אינך מקבל את הייסורים) |
| ז | צדיקים לעולם אינם אובדים, על כן אין לך מה לדאוג, אתה צדיק | מי שאובד ולא נותר ממנו זכר, מתברר שהיה רשע. (רמז לכך שבני איוב שמתו היו רשעים ואולי גם איוב). משום שצדיקים באמת אינם לוקים. |
| ח-ט | רק רשעים נענשים. אלוהים מכלה אותם ברגע, כי הם עושים רע. אין לך מה לדאוג, אינך רשע. | רשעים נענשים. כך אלוהים מכלה אותם ברגע, כי הם עושים רע. (רמז לכך שבני איוב שמתו היו רשעים ואולי גם איוב) |